text: Det er ikke frivilligt, om man vil være medlem af en antenneforening
  05 februar 2013 kl. 14.00
  Hvis en kommune beslutter, at man skal være medlem af en bestemt antenneforening, så er der ikke nogen vej udenom. Det fastslog Højesteret i dag.
  Dommen udspringer af en sag fra Vejle.
  Fem husejere klagede over, at de ikke selv kunne få lov til at vælge, hvor de fik deres TV-signal fra.
  Kommunen havde pålagt borgerne i Bredballe-området én bestemt antenneforening, men det ville husejerne ikke finde sig i.
  Med Højesterets dom er husejerne også fremover tvunget til at være i det mindste passive medlemmer af antenneforeningen.
  Det vurderes, at dommen i dag har betydning for flere hundrede tusinde husstande - men regeringen arbejder på en lov, der ophæver den form for tvungen medlemsskab.
  